ঐতিহাসিক সুরজিৎ দাশগুপ্ত লিখেন, “… ঔরঙ্গজেব… একজন খাঁটি সুন্নি মুসলিম হিসেবেই তিনি মদ, ভাঙ ইত্যাদি নেশা নিষিদ্ধ করেছিলেন, বাইজিদের উপর হুকুমজারি করেছিলেন যে বিয়ে না করলে দেশ ছাড়তে হবে, অশ্লীল আমোদ-হুল্লোর বন্ধ করেছিলেন, সতীদাহ প্রথাও নিষিদ্ধ করেছিলেন।… ঔরঙ্গজেবের প্রতি আর একটা বড় অভিযোগ এই যে তিনি হিন্দু মন্দির ধ্বংস করেছেন। এটা সত্য যে তিনি একাধিক হিন্দু মন্দির ধ্বংস করেছিলেন, কিন্তু তার সঙ্গে এটাও সত্য যে তিনি একাধিক হিন্দু মন্দির নির্মানের জন্য অথবা পূর্বে নির্মিত মন্দিরের বিগ্রহের সেবা ও ভোগের জন্য জাগির দানের ফরমান জারি করেছিলেন। বারানসীতে তিনি এক শিবমন্দির ধ্বংস করেছিলেন এটা সর্বজনবিদিত কিন্তু এই বারনসীতেই তিনি যে জঙ্গমবাদী মঠের জন্য অর্থ ও ভূমি দান করেছিলেন তা গবেষক সমাজের বাইরে অজ্ঞাত।…এটাও বলে রাখা ভালো যে বিরুদ্ধ বা শত্রুপক্ষের উপর বিজয়ের চরম ঘোষণা হিসেবে সেই বিজিত এলাকার মন্দির বা মসজিদ ধ্বংস করা সে আমলে একটা প্রথা ছিল – সে প্রথা মেনেই মহারাস্ট্রীয়রাও বিজিতের ধর্মস্থান ধ্বংস করেছে এবং ঔরঙ্গজেবও গোলকোন্ডার তানাশাহর মসজিদ ধ্বংস করেছেন।…” (29)